Refreng

Refreng, eller omkved, er en verselinje som gjentas for hver strofe av et dikt.Omkved. (2009, 14. februar). I Store norske leksikon. Hentet 4. januar 2017 fra https://snl.no/omkved.Refreng: musikk. (2014, 20. mai). I Store norske leksikon. Hentet 4. januar 2017 fra https://snl.no/refreng%2Fmusikk.«Omkved» og «Refreng» hos Bokmåls- og Nynorskordboka. UiB. Besøkt 5. januar 2017. Innen musikk brukes også betegnelsen chorus.Bergh, Johs. (2016, 10. august). Chorus. I Store norske leksikon. Hentet 4. januar 2017 fra https://snl.no/chorus.

Bruken av refreng assosieres særlig med en sangstruktur på vers-refreng-form som typisk plasserer et refreng i nesten enhver sang. Refrenget står ofte i sterk kontrast til verset innen populærmusikken, både melodisk, rytmisk og harmonisk, og inneholder ofte høyere dynamikknivå og aktivitet, gjerne med ytterligere instrumentering.

Omkved kan også ha flere linjer, som gjør at det nærmest kan utgjøre flere selvstendige strofer. Et omkved kan også stå inni en strofe; da kalles de «innstev» eller «mellomsleng».

Omkved er karakteristisk for middelalderballadene og folkeviser. I danseviser framførte ofte forsangeren den egentlige teksten, mens omkvedet ofte ble sunget av dansende. Omkvedet stod som regel ikke i direkte forhold til den egentlige folkeviseteksten.

Innen sang bryter refrenget i regelmessige intervaller utviklingen til sangen.de Caprona, Yann: Norsk etymologisk ordbok. 5. opplag, Kagge Forlag (2014). s. 674

Etymologi
Ordet «refreng» kommer av fransk refrain, som igjen kommer av gammelfransk refaindre, «gjenta»; den gammelfranske formen avledes av det latinske prefikset re-, «igjen», samt frangere, «bryte».

«Omkved» kommer av ordet «kvede», som betyr «synge». Ordet kommer av norrønt kveða – «si», «uttale», «kvede», «synge», «dikte»; ordet gir også gjennom dansk ordet «kvad». «Kvede» kommer videre fra germansk *kʷéþan-, «si», og den indoeuropeiske roten kan muligens være *gwet-, «tale».de Caprona, Yann: Norsk etymologisk ordbok. 5. opplag, Kagge Forlag (2014). s. 666

 Se også 
Strofisk form
Mellomspill, eller bridge

 Referanser 

Kategori:Musikkterminologi